cyanic-selkie/wikianc huggingface dataset:
แพริตีบิต
ตัวอย่าง
กลไกนี้สามารถตรวจหาความผิดพลาดในหนึ่งบิต เพราะหากมีหนึ่งบิตถูกสลับค่าอันเนื่องมาจากสัญญาณแทรกซ้อน จะให้จำนวนของค่า 1 ผิดไปในข้อมูลที่ได้รับ จากสองตัวอย่างข้างต้น B ได้คำนวณค่าแพริตีและพบว่าตรงกับแพริตีบิต แสดงว่าไม่มีหนึ่งบิตใดผิดพลาด ลองพิจารณาตัวอย่างต่อไปนี้ซึ่งมีความผิดพลาด ณ บิตที่สอง ส่งผ่านโดยใช้แพริตีบิตคู่ A ต้องการส่งข้อมูล 1001 A คำนวณค่าของแพริตีบิต 1^0^0^1 = 0 A เพิ่มแพริตีบิตต่อท้ายและส่งข้อมูล 10010 *** เกิดความผิดพลาดระหว่างทาง *** B ได้รับข้อมูล 1 1 010 B คำนวณแพริตี 1^1^0^1^0 = 1 B รายงานว่าการส่งข้อมูลผิดพลาด เนื่องจากผลลัพธ์เป็นเลขคี่ B คำนวณแพริตีได้ 1 แต่ในแพริตีบิตเป็น 0 จึงแจ้งว่าการส่งผ่านข้อมูลผิดพลาด
ในกรณีแพริตีบิตถูกเปลี่ยนค่าเสียเอง ส่งผ่านโดยใช้แพริตีบิตคู่เช่นกัน A ต้องการส่งข้อมูล 1001 A คำนวณค่าของแพริตีบิต 1^0^0^1 = 0 A เพิ่มแพริตีบิตต่อท้ายและส่งข้อมูล 10010 *** เกิดความผิดพลาดระหว่างทาง *** B ได้รับข้อมูล 1001 1 B คำนวณแพริตี 1^0^0^1^1 = 1 B รายงานว่าการส่งข้อมูลผิดพลาด เนื่องจากผลลัพธ์เป็นเลขคี่ B คำนวณแพริตีได้ 1 แม้จะตรงกับแพริตีบิตที่ส่งมาก็ตาม แต่เงื่อนไขที่กำหนดไว้ในตอนต้นว่าให้ใช้หลักแพริตีบิตคู่ ดังนั้นจึงแจ้งว่าการส่งผ่านข้อมูลผิดพลาด
การใช้แพริตีก็มีข้อจำกัด แพริตีบิตสามารถรับรองได้แค่จำนวนบิตที่เปลี่ยนแปลงไปเป็นเลขคี่ (1 บิต 3 บิต 5 บิต ฯลฯ) ถ้าหากจำนวนบิตถูกเปลี่ยนแปลงไปเป็นจำนวนคู่ แพริตีบิตจะยังคงคำนวณได้ถูกต้องอยู่ ถึงแม้ข้อมูลจะผิดแผกไปจากเดิม จากตัวอย่างนี้ใช้แพริตีบิตคู่ A ต้องการส่งข้อมูล 1001 A คำนวณค่าของแพริตีบิต 1^0^0^1 = 0 A เพิ่มแพริตีบิตต่อท้ายและส่งข้อมูล 10010 *** เกิดความผิดพลาดระหว่างทาง *** B ได้รับข้อมูล 1 1 01 1 B คำนวณแพริตี 1^1^0^1^1 = 0 B รายงานว่าการส่งข้อมูลถูกต้อง เนื่องจากผลลัพธ์เป็นเลขคู่ ถึงแม้ข้อมูลจะผิดพลาด B ซึ่งกำลังสังเกตการณ์แพริตีบิตเป็นเลขคู่ ล้มเหลวในการตรวจหาบิตที่ผิดพลาดสองบิตนั้น
การใช้งาน
การคำนวณแพริตีมีการใช้งานในฮาร์ดแวร์หลายชนิด ไม่ว่าจะใช้เพื่อการดำเนินงานที่เกิดขึ้นซ้ำ ๆ และยุ่งยาก หรือมีไว้เพื่อตรวจหาข้อผิดพลาดอย่างง่าย เนื่องจากมีหลักการคิดที่ไม่ซับซ้อน ตัวอย่างฮาร์ดแวร์เช่น สกัสซีและพีซีไอบัสใช้แพริตีบิตเพื่อตรวจหาความผิดพลาดในการส่งผ่านข้อมูล แคชคำสั่งหลายอย่างในไมโครโพรเซสเซอร์ก็มีการป้องกันด้วยแพริตี เนื่องจากข้อมูลคำสั่งบนแคชเป็นเพียงข้อมูลที่คัดลอกมาจากหน่วยความจำหลัก ซึ่งสามารถลบทิ้งแล้วดึงคำสั่งขึ้นมาใหม่ถ้าพบว่าเกิดข้อผิดพลาดขึ้น
ในการส่งผ่านข้อมูลแบบอนุกรม รูปแบบปกติจะเป็นข้อมูล 7 บิต แพริตีบิตคู่ 1 บิต และบิตหยุดอีก 1 หรือ 2 บิต รูปแบบนี้สามารถเข้ากันได้อย่างดีกับอักขระแอสกี 7 บิตทุกตัว และสื่อสารเป็นไบต์ขนาด 8 บิตโดยสะดวก รูปแบบอื่น ๆ ก็อาจเป็นไปได้ เช่นข้อมูล 8 บิตกับแพริตีบิตอีก 1 บิต จะทำให้ข้อมูลจริงบนไบต์ขนาด 8 บิตทั้งหมดเลื่อนออกไป
กระแสข้อมูลบิต
กระแสข้อมูลบิต (bit stream, bitstream) คือข้อมูลบิตจำนวนหนึ่งที่ส่งผ่านไปตามอนุกรมเวลาหรือตามลำดับ มีการใช้งานอย่างกว้างขวางในทางโทรคมนาคมและคอมพิวเตอร์ เช่นลำดับชั้นดิจิทัลแบบประสานเวลา (Synchronous Digital Hierarchy: SDH) จะส่งข้อมูลบิตโดยประสานเวลาให้พร้อมกัน นอกจากนี้กระแสข้อมูลไบต์ คือกระแสข้อมูลบิตที่ถูกจัดกลุ่มให้เป็นไบต์ ซึ่งโดยปกติคือ 8 บิต อาจจัดได้ว่าเป็นกรณีพิเศษของกระแสข้อมูลบิต เมื่อกระแสข้อมูลบิตถูกบันทึกลงบนสื่อสำรองข้อมูลของคอมพิวเตอร์ กระแสข้อมูลบิตจะกลายเป็นไฟล์
แพริตีบิต
การใช้งาน
ในการสื่อสารแบบอนุกรมนี้ แพริตีบิตมักจะถูกสร้างขึ้นและตรวจสอบโดยฮาร์ดแวร์ที่เป็นส่วนต่อประสาน (เช่นยูอาร์ต) และในการรับข้อมูล ผลลัพธ์ที่ได้จะถูกส่งไปยังซีพียู (เช่นเดียวกับระบบปฏิบัติการ) ผ่านทางบิตสถานภาพในเรจิสเตอร์ของฮาร์ดแวร์ส่วนต่อประสานนั้น การกู้คืนข้อผิดพลาดจะกระทำเป็นการส่งผ่านข้อมูลมาอีกครั้ง รายละเอียดของขั้นตอนนั้นถูกควบคุมดูแลโดยซอฟต์แวร์ (เช่นรูทีนไอ/โอของระบบปฏิบัติการ)
แพริตีบล็อก
แพริตีบล็อกมีการใช้โดยเรดในบางระดับ ส่วนซ้ำซ้อนของข้อมูลจะถูกเก็บไว้ในแพริตีบล็อก ถ้าหากมีไดรฟ์หนึ่งในเรดเกิดผิดพลาด บล็อกข้อมูลและแพริตีบล็อกจะสามารถผสานกันเพื่อสร้างข้อมูลส่วนที่ขาดหายไปขึ้นมาได้ใหม่
ข้อเสีย
การใช้ Parity bit คือ เสียเวลา และไม่ได้ประโยชน์เท่าไรนัก เพราะไม่สามารถบอกได้ว่าผิดที่ตำแหน่งตรงไหน และแก้ไขข้อผิดพลาดไม่ได้ บอกได้แค่เพียงว่ามีความผิดพลาดเกิดขึ้นเท่านั้น และ ถ้าสมมติข้อมูลเกิดผิดพลาดทีเดียว 2 บิต เช่น 10001001 เปลี่ยนเป็น 10101011 เราก็ไม่สามารถเช็คข้อผิดพลาดโดยใช้วิธี Parity ได้
แหล่งข้อมูลอื่น
Somme de contrôle
Phallonemertes
Phallonemertes เป็นสกุลของ Worm ที่อยู่ในวงศ์ Phallonemertidae มีเพียงสปีชีส์เดียวคือ Phallonemertes murrayi.
สปีชีส์นี้พบในมหาสมุทรแปซิฟิกใกล้กับอเมริกาตะวันตก
กริสเตียน โบลัญโญส
กริสเตียน โบลัญโญส นาบาร์โร (Christian Bolaños Navarro; เกิด 17 พฤษภาคม 1984) เป็นนักฟุตบอลชาวคอสตาริกา ปัจจุบันลงเล่นให้กับซาปริซาในตำแหน่งปีก เขาเริ่มเล่นให้กับทีมชาติคอสตาริกาตั้งแต่ปี 2005 และเคยเข้าร่วมฟุตบอลโลกสองครั้ง พี่ชายของเขา โยนาตัน ก็เป็นนักฟุตบอลเช่นกัน
โบลัญโญสลงเล่นทีมชาตินัดแรกในเดือนพฤษภาคม ค.ศ. 2005 ในนัดกระชับมิตรที่พบกับนอร์เวย์ จนถึงปัจจุบัน เขาลงเล่น 71 นัด ทำได้ 6 ประตู เขาลงเล่นให้กับทีมชาติในฟุตบอลโลกรอบคัดเลือก 25 นัด และได้เล่นในฟุตบอลโลก 2006 และ 2014 เช่นเดียวกันกับโกลด์คัพ 2005, 2007 และ 2011
พรทิพย์ ณรงค์เดช
คุณหญิงพรทิพย์ ณรงค์เดช (สกลุเดิม; พรประภา) (7 กรกฎาคม พ.ศ. 2489 - 16 ตุลาคม พ.ศ. 2556) เป็นผู้ก่อตั้งกลุ่มบริษัท เคพีเอ็น กรุ๊ป คอร์ปอเรชั่น จำกัด และอดีตรองผู้จัดการใหญ่ บริษัท สยามกลการ จำกัด
ประวัติ
คุณหญิงพรทิพย์ เป็นบุตรสาว ของดร.ถาวร พรประภา ผู้ก่อตั้ง สยามกลการ กับนางรำไพ พรประภา มีพี่น้อง 3 คน ได้แก่ นางพรทิวา พรประภา คุณหญิงพรทิพย์ ณรงค์เดช และ นายพรเทพ พรประภา ประธานกรรมการธนาคารกรุงเทพ จำกัด(มหาชน)
คุณหญิงพรทิพย์ ณรงค์เดช ได้รับปริญญาศิลปกรรมศาสตรดุษฎีบัณฑิตกิตติมศักดิ์ สาขาวิชาดนตรีและการแสดง มหาวิทยาลัยบูรพา เมื่อปี พ.ศ. 2551
สยามกลการ
คุณหญิงพรทิพย์ เป็นผู้ประธานสยามกลการ หลังจากถาวร พรประภา หรือคุณพ่อเสียชีวิต
แยกตัวกับสยามกลการ
คุณหญิงพรทิพย์ได้แยกตัวออกจากสยามกลการ ออกมาปลุกปั้นธุรกิจของตนเองร่วมกับสามี “เกษม ณรงด์เดช” ที่ทำมาก่อนหน้านี้ ในชื่อกลุ่มบริษัท “เคพีเอ็น” (KPN) โดยจะเน้นไปทางธุรกิจผลิตชิ้นส่วนรถจักรยานยนต์เป็นหลัก
ชีวิตส่วนตัว
คุณหญิงพรทิพย์ สมรสกับ ดร.เกษม ณรงค์เดช เมื่อวันที่ 1 กันยายน พ.ศ. 2512 และมีบุตรชายด้วยกัน 3 คน คือ
การเสียชีวิต
เมื่อวันที่ 16 ตุลาคม พ.ศ. 2556 เวลา 07.00 น คุณหญิงพรทิพย์ ณรงค์เดชถึงแก่อนิจกรรมลงด้วยภาวะหัวใจล้มเหลว
ภาษาพาววาแทน
ภาษาพาววาแทน หรือ ภาษาพาวแฮทัน (Powhatan language; หรือ ) เป็นภาษาสูญแล้วจัดอยู่ในกลุ่มภาษาแอลกองคินตะวันออก อดีตเป็นภาษาของชาวพาววาแทนซึ่งเป็นคนพื้นที่ที่อาศัยอยู่บริเวณรัฐเวอร์จิเนีย สหรัฐอเมริกาในปัจจุบัน ช่วงราวปีค.ศ. 1790 ชาวพาววาแทนเลิกพูดภาษาพาววาแทน และเปลี่ยนมาพูดภาษาอังกฤษแทน หลักฐานการบันทึกของภาษาพาววาแทนมีอยู่แค่เพียงรายการคำศัพท์สั้น ๆ เป็นจำนวนสองรายการ ซึ่งชาวอังกฤษได้จดไว้เมื่อพบกับชาวพาววาแทนเป็นครั้งแรก วิลเลียม สเตรชีย์ จดคำศัพท์ไว้เพียง 500 คำ ส่วน กัปตันจอห์น สมิธจดไว้เพียง 50 คำ กัปตันจอห์น สมิธได้กล่าวไว้ว่า ภาษาพาววาแทนมีรูปแบบเป็นภาษาพิดจินด้วย แต่ไม่พบหลักฐานในสมัยปัจจุบัน ภาษาพาววาแทนไม่มีตัวอักษรเขียน ซึ่งเหมือนภาษาแอลกองคินอื่น ๆ ฉะนั้นหลักฐานที่หลงเหลืออยู่ก็มีแค่รายการคำศัพท์สั้น ๆ ดังกล่าวเท่านั้น
ที่ลุ่มน้ำขัง
ที่ลุ่มน้ำขัง หรือ มาบ (swamp) เป็นพื้นที่ชุ่มน้ำที่มีไม้ต้นขึ้นปกคลุมในลักษณะเป็นป่า มีน้ำซับขังอยู่ตลอดแทบไม่มีทางระบายออก จัดเป็นพื้นที่รอยต่อระหว่างระบบนิเวศน้ำและบก ที่ลุ่มน้ำขังมีขนาดแตกต่างกันไปและกระจายอยู่ทั่วโลก น้ำในที่ลุ่มน้ำขังอาจเป็นได้ทั้งน้ำจืด น้ำกร่อย หรือน้ำทะเล ที่ลุ่มน้ำขังแบบน้ำจืดที่ก่อตัวขึ้นตามแม่น้ำหรือทะเลสาบขนาดใหญ่นั้นจำเป็นอย่างยิ่งที่ต้องอาศัยปริมาณน้ำฝนและน้ำท่วมตามฤดูกาลเพื่อรักษาความผันผวนของระดับน้ำตามธรรมชาติ ในขณะที่ที่ลุ่มน้ำขังแบบน้ำทะเล (มาบน้ำเค็ม) พบได้ตามชายฝั่งเขตร้อนและกึ่งเขตร้อน ที่ลุ่มน้ำขังบางแห่งมีสันดอนซึ่งถูกปกคลุมด้วยพืชน้ำหรือพรรณไม้ที่ทนน้ำท่วมเป็นครั้งคราว ที่ลุ่มน้ำขัง หรือ มาบ แบ่งออกเป็นสองประเภทหลัก ได้แก่ ที่ลุ่มน้ำขังแท้ หรือป่าบึงน้ำจืด (swamp forest) และที่ลุ่มน้ำขังรอยต่อ หรือบึงป่าไม้พุ่ม ที่ลุ่มน้ำขังที่ใหญ่ที่สุดในโลกมักพบอยู่ตามแม่น้ำสายหลัก เช่น แม่น้ำแอมะซอน แม่น้ำมิสซิสซิปปี แม่น้ำคองโก เป็นต้น ในเขตหนาวทางตอนเหนือของประเทศแคนาดา คำว่า swamp ถือเป็นศัพท์ภาษาปากซึ่งใช้เรียกพื้นที่ชุ่มน้ำอื่น ๆ ซึ่งมีคำเรียกที่ถูกต้องกว่าว่า bog (พรุ) หรือ muskeg (พรุเขตหนาว)
ความแตกต่างระหว่างที่ลุ่มน้ำขังและที่ลุ่มชื้นแฉะ
ที่ลุ่มน้ำขังและที่ลุ่มชื้นแฉะ เป็นพื้นที่ชุ่มน้ำที่ก่อตัวขึ้นตามแหล่งน้ำที่มีดินอุดมสมบูรณ์และเป็นดินน้ำท่วมขัง ที่ลุ่มชื้นแฉะ (marsh) เป็นพื้นที่ชุ่มน้ำซึ่งถูกน้ำท่วมอย่างต่อเนื่องหรือสม่ำเสมอโดยมีแหล่งน้ำอยู่ใกล้เคียง ซึ่งปกคลุมด้วยพืชพรรณประเภทไม้ล้มลุก หรือไม้พุ่มเตี้ย ที่ลุ่มน้ำขังเป็นพื้นที่ชุ่มน้ำที่ประกอบด้วยดินอิ่มตัวหรือน้ำนิ่ง และถูกปกคลุมด้วยไม้ยืนต้นที่ทนต่อน้ำ รวมทั้งไม้พุ่มต่าง ๆ
อุทกวิทยา
ที่ลุ่มน้ำขังมีลักษณะเฉพาะที่เกิดจากสภาพดินอิ่มตัวและน้ำที่ไหลช้า (หรือน้ำนิ่ง) น้ำที่สะสมในที่ลุ่มน้ำขังนั้นมาจากแหล่งต่างๆ เช่น หยาดน้ำฟ้า, น้ำบาดาล, กระแสน้ำขึ้นลง และ/หรือ น้ำท่วมขัง (น้ำจืด) วิถีการเคลื่อนที่ของน้ำในทางอุทกวิทยาเหล่านี้ล้วนมีส่วนทำให้พลังงานและสารอาหารไหลเข้าและออกจากระบบนิเวศ
ในขณะที่น้ำไหลผ่านที่ลุ่มน้ำขัง สารอาหาร ตะกอน และมลพิษจะถูกกรองออกโดยธรรมชาติ สารเคมี เช่น ฟอสฟอรัสและไนโตรเจน ที่มักสิ้นสุดการแพร่กระจายตัวในแหล่งน้ำ จะถูกดูดซึมและนำไปใช้โดยพืชน้ำในที่ลุ่มน้ำขัง เพื่อปรับสภาพน้ำให้บริสุทธิ์ สารเคมีที่เหลืออยู่หรือส่วนเกินจะสะสมอยู่ที่ก้นบึง ถูกกำจัดออกจากน้ำและฝังไว้ในชั้นตะกอน สภาพแวดล้อมทางชีวเคมีของที่ลุ่มน้ำขังขึ้นอยู่กับอุทกวิทยา ซึ่งส่งผลต่อระดับและสภาพความพร้อมของทรัพยากร เช่น ออกซิเจน สารอาหาร ระดับ pH ของน้ำ และความเป็นพิษ ซึ่งจะส่งผลต่อระบบนิเวศโดยรวม
คุณค่าต่อระบบนิเวศ
ที่ลุ่มน้ำขังและพื้นที่ชุ่มน้ำอื่น ๆ ตามปกติถือว่ามีมูลค่าทางการพัฒนาที่ดินที่ต่ำมาก เมื่อเทียบกับทุ่งนา ทุ่งหญ้า (แพรรี) หรือป่าไม้ ที่ลุ่มน้ำขังมักถูกประเมินว่าเป็นที่ดินรกร้างที่ไม่สามารถใช้ประโยชน์ได้ง่ายสำหรับกิจกรรมของมนุษย์ นอกเหนือจากการล่าสัตว์ ดักจับ หรือการตกปลา ในการเกษตร เกษตรกรมักจะขยายเขตครอบครองไปสู่ที่ลุ่มน้ำขังข้าง ๆ ทุ่งนาของตน เพื่อให้ได้ที่ดินที่ใช้ประโยชน์สำหรับการเพาะปลูกพืชผลได้มากขึ้น ทั้งในอดีตและในปัจจุบัน
ในทางกลับกันที่ลุ่มน้ำขังสามารถมีบทบาททางนิเวศวิทยาที่เป็นประโยชน์ในระบบการทำหน้าที่โดยรวมของสภาพแวดล้อมทางธรรมชาติ และจัดหาทรัพยากรที่หลากหลายซึ่งสิ่งมีชีวิตหลายชนิดต้องพึ่งพา ที่ลุ่มน้ำขังและพื้นที่ชุ่มน้ำอื่น ๆ ยังเป็นตัวอย่างที่เป็นรูปธรรมตามธรรมชาติของการจัดการน้ำท่วมและการป้องกันน้ำท่วม ในสถานการณ์น้ำท่วม ที่ลุ่มน้ำขังจะดูดซับและใช้น้ำส่วนเกินภายในพื้นที่ ป้องกันไม่ให้ไหลไปท่วมพื้นที่โดยรอบ พืชพรรณหนาแน่นภายในที่ลุ่มน้ำขังยังช่วยให้ดินมีความมั่นคง ช่วยยึดดินและตะกอนให้อยู่กับที่ พร้อมทั้งป้องกันการกัดเซาะและการสูญเสียที่ดิน ที่ลุ่มน้ำขังเป็นแหล่งน้ำจืดและออกซิเจนที่อุดมสมบูรณ์และมีคุณค่าสำหรับทุกชีวิต และมักเป็นแหล่งเพาะพันธุ์ของสิ่งมีชีวิตต่าง ๆ ที่ลุ่มน้ำขังในเขตที่ราบน้ำท่วมถึงเป็นแหล่งทรัพยากรที่สำคัญในการผลิตและขยายพันธุ์ปลา สองในสามของปลาและหอยทั่วโลกที่มีการผลิตในเชิงพาณิชย์จำเป็นต้องอาศัยพื้นที่ชุ่มน้ำ
ผลกระทบและการอนุรักษ์
ในอดีต เป็นที่ทราบกันว่ามนุษย์ระบายและ/หรือเติมน้ำในที่ลุ่มน้ำขังและพื้นที่ชุ่มน้ำอื่น ๆ เพื่อสร้างพื้นที่การพัฒนามากขึ้นและเพื่อลดการคุกคามของโรคที่เกิดจากแมลงในหนองน้ำ พื้นที่ชุ่มน้ำจะถูกทำลายและแทนที่ด้วยที่ดินที่ใช้ทำการเกษตร อสังหาริมทรัพย์ และสันทนาการ ที่ลุ่มน้ำขังหลายแห่งยังได้ผ่านการทำไม้และการเกษตรอย่างเข้มข้น ซึ่งต้องมีการก่อสร้างระบบชลประทาน คูน้ำและคลองเหล่านี้มีส่วนในการระบายน้ำ โดยเฉพาะตามชายฝั่ง ซึ่งปล่อยให้น้ำเกลือเข้ามาบุกรุก ทำให้ที่ลุ่มน้ำขังกลายเป็นที่ลุ่มชื้นแฉะ หรือแม้แต่แหล่งน้ำเปิดได้ ที่ลุ่มน้ำขังจำนวนมากจึงสาบสูญหรือเสื่อมโทรม ลุยเซียน่าเป็นตัวอย่างคลาสสิกของการสูญเสียพื้นที่ชุ่มน้ำจากปัจจัยที่รวมกันเหล่านี้ ในยุโรปอาจนับได้ว่าสูญเสียพื้นที่ชุ่มน้ำไปเกือบครึ่ง นิวซีแลนด์สูญเสียพื้นที่ชุ่มน้ำไปร้อยละ 90 ตลอดระยะเวลา 150 ปี นักนิเวศวิทยาตระหนักดีว่ารัฐลุยเซียนาให้คุณค่าทางนิเวศวิทยา รวมถึงการควบคุมน้ำท่วม การผลิตปลา การกรองน้ำตามธรรมชาติ การจัดเก็บคาร์บอน และเป็นแหล่งที่อยู่อาศัยของสัตว์ป่า
ในหลายพื้นที่ของโลกทางการได้อนุรักษ์ที่ลุ่มน้ำขัง ในส่วนของยุโรปและอเมริกาเหนือ โครงการฟื้นฟูหนองบึงกำลังเป็นที่แพร่หลาย รัฐบาลสหรัฐอเมริกาเริ่มบังคับใช้กฎหมายและแผนการจัดการที่เข้มงวดยิ่งขึ้นในปี 1970 เพื่อพยายามปกป้องและฟื้นฟูระบบนิเวศอันมีค่าเหล่านี้ บ่อยครั้งขั้นตอนที่ง่ายที่สุดในการฟื้นฟูที่ลุ่มน้ำขังนั้นเกี่ยวข้องกับการอุดคูระบายน้ำและการรื้อเขื่อนกั้นน้ำ
นักอนุรักษ์ทำงานเพื่อรักษาที่ลุ่มน้ำขัง เช่น บริเวณทางตะวันตกเฉียงเหนือของรัฐอินเดียนาในแถบมิดเวสต์ของสหรัฐ ได้รับการอนุรักษ์ไว้เป็นส่วนหนึ่งของเนินทรายอินเดียนา
ตัวอย่างที่โดดเด่น
ที่ลุ่มน้ำขังสามารถพบได้ในทุกทวีป ยกเว้นแอนตาร์กติกา
ที่ลุ่มน้ำขังที่ใหญ่ที่สุดในโลกคือ ที่ราบน้ำท่วมถึงของแม่น้ำแอมะซอน ซึ่งมีความสำคัญอย่างยิ่งต่อปลาและพันธุ์ไม้จำนวนมาก
แอฟริกา
สามเหลี่ยมปากแม่น้ำซุดด์ และ ดินดอนสามเหลี่ยมปากแม่น้ำโอคาวังโก เป็นที่ลุ่มชื้นแฉะที่รู้จักกันดีของแอฟริกา ที่ราบน้ำท่วมถึงของทะเลสาบเบงเวอูลู เป็นที่ลุ่มน้ำขังที่ใหญ่ที่สุดของแอฟริกา
ตะวันออกกลาง
ที่ลุ่มน้ำขังของลุ่มน้ำเมโสโปเตเมีย เป็นที่ลุ่มน้ำขังและระบบแม่น้ำขนาดใหญ่ทางตอนใต้ของอิรัก ซึ่งแต่เดิมแล้วมีชาวอาหรับลุ่มน้ำบางส่วนอาศัยอยู่
เอเชีย
ป่าพรุเขตร้อนและที่ลุ่มน้ำขังตั้งอยู่ในเอเชียตะวันออกและเอเชียตะวันออกเฉียงใต้แผ่นดินใหญ่
ในเอเชียตะวันออกเฉียงใต้ พื้นที่ที่ลุ่มน้ำขังส่วนใหญ่พบในพื้นที่ชายฝั่งทะเลและชายฝั่งย่อยที่มีระดับความสูงต่ำ และขยายพื้นที่ภายในแผ่นดินไปตามหุบเขาแม่น้ำและข้ามแหล่งต้นน้ำ ส่วนใหญ่จะพบตามชายฝั่งของเกาะสุมาตราตะวันออก กาลิมันตัน (จังหวัดกาลิมันตันกลาง ตะวันออก ใต้ และตะวันตก) ปาปัวตะวันตก ปาปัวนิวกินี บรูไน คาบสมุทรมลายู รัฐซาบาห์ ซาราวัก ตะวันออกเฉียงใต้ของประเทศไทย และฟิลิปปินส์ (ไรลีย์) และคณะ,1996) โดยจากพื้นที่ป่าพรุเขตร้อนทั้งหมด 440,000 ตารางกิโลเมตร (170,000 ตารางไมล์) มีพื้นที่ประมาณ 210,000 ตารางกิโลเมตร (81,000 ตารางไมล์) ตั้งอยู่ในอินโดนีเซีย (หน้า, 2001; Wahyunto, 2006)
ประเทศไทย
มาบที่เป็นที่รู้จักในประเทศไทยคือ มาบตาพุด มาบพระจันทร์ มาบอัมฤทธิ์ มาบชะลูด และมาบกะเบา
ในชลบุรีและระยอง มักเรียกในภาษาพื้นบ้านว่า "ชาก"
จังหวัดบึงกาฬในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
'''การเลือกตั้งสมาชิกสภาผู้แทนราษฎรจังหวัดบึงกาฬ พ.ศ. 2562''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 2 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองบึงกาฬ อำเภอโซ่พิสัย อำเภอปากคาด และอำเภอบุ่งคล้า
เขตเลือกตั้งที่ 2
เขตการเลือกตั้งที่ 2 ประกอบด้วยอำเภอเซกา อำเภอพรเจริญ อำเภอศรีวิไล และอำเภอบึงโขงหลง
ATC รหัส D09
ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
D ระบบผิวหนัง (Dermatologicals)
Thaumastodermatidae
Thaumastodermatidae เป็นสกุลของ Worm ที่อยู่ในวงศ์ Macrodasyida.
สปีชีส์ในสกุล ได้แก่:
365 ฟิล์ม
365 ฟิล์ม เป็นชื่อของ กลุ่มผู้กำกับภาพยนตร์ไทย ที่จบการศึกษา นิเทศศาสตรบัณฑิต (การภาพยนตร์และภาพนิ่ง) จุฬาลงกรณ์มหาวิทยาลัย (เข้าเรียนเมื่อปีการศึกษา 2536) จำนวน 6 คน ที่เริ่มต้นจาก การร่วมกันกำกับภาพยนตร์ เรื่อง แฟนฉัน (2546) ที่เป็นผลงานการสร้างของ จีเอ็มเอ็ม แกรมมี่ ฟิล์ม, ไท เอ็นเตอร์เทนเม้นท์ และ หับ โห้ หิ้น ฟิล์ม อันเป็นที่มาของการรวมตัวกัน เป็น บริษัท จีเอ็มเอ็ม ไท หับ จำกัด (จีทีเอช) โดยชื่อกลุ่มมีที่มาจาก รหัสนักศึกษาของทั้ง 6 ที่ขึ้นต้นด้วยตัวเลข 365 ซึ่งสองตัวแรก หมายถึง ปีการศึกษา ที่ทั้ง 6 เข้าศึกษา (พ.ศ. 2536) และตัวหลัง เป็นหมายเลขชื่อคณะ
ผลงานภาพยนตร์
วัน/เดือน/ปี ในวงเล็บท้ายชื่อเรื่อง คือ วัน/เดือน/ปี ที่ภาพยนตร์เรื่องนั้นเข้าฉาย
นักแสดงที่เกี่ยวข้อง
เรียงตามลำดับตัวอักษร
นักแสดงคนสำคัญ
หมายถึง บุคคลจากสาขาต่างๆ ในวงการบันเทิง ที่มีชื่อเสียงเป็นที่รู้จัก ก่อนหรือหลังร่วมแสดงในภาพยนตร์ของกลุ่ม
นักแสดงประจำ
หมายถึง นักแสดงที่แสดงภาพยนตร์ของกลุ่ม มากกว่า 1 เรื่อง
รางวัล
เรื่องตามลำดับปีที่ออกฉายของภาพยนตร์เรื่องต่างๆ
ภาษาอะลิวต์
ภาษาอะลิวต์ (Aleut language; อะลิวต์: Unangam Tunuu) เป็นภาษาที่พูดโดยชาวอะลิวต์ (อูนางัค) ซึ่งอาศัยอยู่ในหมู่เกาะอะลูเชียน หมู่เกาะพริบิลอฟ หมู่เกาะคอมมานเดอร์ และคาบสมุทรอะแลสกา (ในภาษาอะลิวต์คือ อาลัคสคัค ซึ่งเป็นที่มาของชื่อรัฐอะแลสกา) ภาษาอะลิวต์เป็นภาษาเดียวในสาขาอะลิวต์ของตระกูลภาษาเอสกิโม–อะลิวต์ ประกอบด้วยภาษาถิ่นสามภาษา ได้แก่ ภาษาถิ่นตะวันออก ภาษาถิ่นแอตกา และภาษาถิ่นแอตตู (สูญแล้วในปัจจุบัน)
แหล่งข้อมูลต่าง ๆ ประเมินว่าเหลือผู้พูดภาษาอะลิวต์อย่างคล่องแคล่วอยู่น้อยกว่า 100 ถึง 150 คน  ภาษาอะลิวต์ถิ่นตะวันออกและถิ่นแอตกาถูกจัดอยู่ในภาวะ "ใกล้สูญอย่างวิกฤตและรุนแรง" ภารกิจในการฟื้นฟูภาษาอะลิวต์ส่วนใหญ่ถูกทิ้งไว้ให้กับรัฐบาลท้องถิ่นและองค์กรชุมชน โรงเรียนส่วนใหญ่ในภูมิภาคที่ใช้ภาษาอะลิวต์ดั้งเดิมไม่มีวิชาภาษาหรือวัฒนธรรมอะลิวต์ใด ๆ ในหลักสูตรของตน ส่วนโรงเรียนที่มีวิชาดังกล่าวก็ยังไม่สามารถผลิตผู้พูดในระดับคล่องแคล่วหรือแม้กระทั่งผู้พูดในระดับชำนาญได้
Siboganemertidae
Siboganemertidae เป็นสกุลของ Worm ที่อยู่ในวงศ์ Polystilifera.
สปีชีส์ในสกุล ได้แก่:
โคลัมเบีย (รัฐเซาท์แคโรไลนา)
โคลัมเบีย (Columbia) เป็นเมืองหลวงและเมืองใหญ่อันดับ 2 ของรัฐเซาท์แคโรไลนา สหรัฐ มีประชากรโดยประมาณ 133,451 คน จากข้อมูลปี ค.ศ. 2018 เมืองเป็นเคาน์ตีซีตของริชแลนด์เคาน์ตี เมืองตั้งอยู่ตรงจุดบรรจบกันของแม่น้ำแซลูดากับแม่น้ำบรอดซึ่งไหลรวมกันเป็นแม่น้ำคองแกรี เมืองเป็นสถานที่ตั้งของมหาวิทยาลัยเซาท์แคโรไลนา มหาวิทยาลัยชั้นนำและมหาวิทยาลัยที่ใหญ่ที่สุดของรัฐ
ทิ้งทองหู
ทิ้งทองหู ( Jack) เป็นพืชในวงศ์ Gesneriaceae เป็นไม้เลื้อย มีขนละเอียดขึ้นตามกิ่ง แผ่นใบด้านล่าง ก้านดอก กลีบเลี้ยงและกลีบดอกด้านนอก แผ่นใบหนา เห็นเส้นใบไม่ชัดเจน ดอกช่อ มีริ้วประดับรูปไข่ กลีบเลี้ยงสีม่วงน้ำตาลอมเขียวกลีบดอกสีแดงสด ด้านในมีสีเหลืองแซม  ผลแบบแห้งแตก มีเมล็ดขนาดเล็กจำนวนมาก มีปุ่มกระจาย มีรยางค์รูปเส้นด้ายทั้งสองด้าน ในไทยพบเฉพาะทางภาคใต้ กระจายพันธุ์ตั้งแต่คาบสมุทรมลายูจนถึงเกาะบอร์เนียว
อ้างอิง
http://web3.dnp.go.th/botany/plantdetail.aspx?monthno=201306&smonthname=June&slanguage=thai
วัดทดราษฏร์เจริญมณีฤทธิ์
วัดทดราษฏร์เจริญมณีฤทธิ์ ชาวบ้านโดยทั่วไปเรียกว่า วัดทด หรือ วัดทดบางไผ่ ตั้งอยู่เลขที่ 86 บ้านบางไผ่ หมู่ที่ 7 ตำบลบางไผ่ อำเภอเมืองฉะเชิงเทรา จังหวัดฉะเชิงเทรา ตั้งอยู่บนที่ราบลุ่ม ทางด้านทิศตะวันออกของจังหวัดฉะเชิงเทรา ห่างจากตัวเมือง ประมาณ 5 กิโลเมตร มีถนนสาย 304 ฉะเชิงเทรา-อรัญประเทศ เป็นเส้นทางหลัก เป็นวัดราษฎร์ สังกัดคณะสงฆ์มหานิกาย จัดตั้งเมื่อปี พ.ศ. 2430 โดยมีนายฤทธิ์ นางมณี เป็นผู้ริเริ่มในการสร้างวัด ปัจจุบันมีที่ดินทั้งสิ้น จำนวน 46 ไร่ 3 งาน 32 ตารางวา ได้รับพระราชทานวิสุงคามสีมา เมื่อ ปี พ.ศ. 2472 และวันที่ 6 กันยายน 2522 เป็นครั้งสุดท้าย
ประวัติ
ใน หนังสืออนุสรณ์ งานสมโภชกรุงรัตนโกสินทร์ 200 ปี พุทธศักราช 2525 ทำเนียบวัด และพระสังฆาธิการ แห่งแปดริ้ว หน้า 46 และเอกสารการเขียนลายมือของ พระครูจิรวัฒนธำรง เขียนว่า "วัดนี้เริ่มสร้างเมื่อ พ.ศ. 2430" แต่หนังสือ ประวัติวัดทั่วราชอาณาจักร และใบรับรองสภาพวัด ที่ออกโดยสำนักงานพระพุทธศาสนาจังหวัดฉะเชิงเทรา ได้รับข้อมูลจากส่วนกลาง ว่า "ตั้งเมื่อ พ.ศ. 2365" ในการขอออกโฉนดที่ดินเลขที่ 51584 แปลงที่ตั้งวัด พ.ศ. 2540 ได้เขียนคำร้องว่า "นายมณีฤทธิ์ ไม่ทราบนามสกุล ได้อุทิศถวายให้เป็นพื้นที่ตั้งเมื่อประมาณ พ.ศ. 2315" ปีที่สร้างวัดมี 3 ปีคือ 2315, 2365 และ 2430
จากสภาพความเก่าแก่ของวัด โบราณสถาน โบราณวัตถุ และชื่อของผู้เริ่มสร้าง ไม่น่าจะเก่าแก่ถึงปี พ.ศ. 2315 หรือ พ.ศ. 2365 อาจจะเป็นไปได้ว่าเคยเป็นวัดร้างมาก่อนแล้ว จนกระทั่งมาบูรณะและก่อสร้างขึ้นใหม่ เมื่อปี พ.ศ. 2430 เท่านั้น ชาวบ้านเรียกว่า "วัดทด" หรือ "วัดทด บางไผ่" โดยมีนายฤทธิ์ นางมณี เป็นผู้ริเริ่มสร้างวัดนี้ขึ้น ได้มอบที่ดินของตนเอง จัดสร้างวัดขึ้น โดยร่วมแรงร่วมใจกับผู้มีจิตศรัทธาจำนวนมาก เช่น ก๋งกี่ อำแดงอ่ำ เจริญสุข  นายเพิ่ม ปัญญะวิก นายเกลี้ยง พร้อมกับกับประชาชน ตำบลบางไผ่และตำบลใกล้เคียง โดยสร้างเป็นกุฏิสำหรับพระสงฆ์ขึ้น 1 หลัง และก่อสร้างกุฏิเพิ่มเติม อีกในปีต่อมา ในปี พ.ศ. 2461 ได้ก่อสร้างศาลาการเปรียญขึ้น 1 หลัง ต่อมา ปี พ.ศ. 2472 นายเขียวอุดมสุข ได้บริจาค ที่ดินให้กับทางวัดเป็นเนื้อที่ประมาณ 1 ไร่ แล้วนายเขียวได้ร่วมกับประชาชน ก่อสร้างอุโบสถขึ้นบริเวณที่ดินที่ได้บริจาคไว้นั้น โดยมี พระครูนันทธีราจารย์ (หลวงพ่อเหลือ นนฺทสาโร) วัดสาวชะโงก เป็นประธานการจัดหาทุนก่อสร้าง ต่อมา นายอาจ อุดมสุข กำนันตำบลบางไผ่ บุตรของนายเขียว อุดมสุข นายประทวน รตโนภาส ร่วมกัน กับประชาชนตำบลบางไผ่และตำบลใกล้เคียง พร้อมด้วยผู้มีจิตศรัทธาจัดซื้อที่ดิน ติดกับวัดทางด้านทิศตะวันออก ถวายวัดอีก 13 ไร่ 48 ตารางวา ซึ่งปัจจุบันเป็นสถานที่ตั้ง โรงเรียนวัดทด (เชิดอุดมรัตนราษฎร์บำรุง) และสำนักงานองค์การบริหารส่วนตำบลบางไผ่
ลำดับเจ้าอาวาส
ลำดับเจ้าอาวาส เท่าที่สามารถหาหลักฐานพบ เรียงลำดับคือ
ท้ายทอย
ความสำคัญทางคลินิก
การระบุตำแหน่งของท้ายทอยของทารกในครรภ์มีความสำคัญในสูติศาสตร์
โอมง-โอบรัก
โอมง-โอบรัก (Aumont-Aubrac; Autmont d'Aubrac หรือ Z-Autmont d'Aubrac) เป็นอดีตเทศบาลในจังหวัดลอแซร์ แคว้นอ็อกซีตานี ประเทศฝรั่งเศส ณ วันที่ 1 มกราคม ค.ศ. 2017 เทศบาลนี้ถูกรวมเข้ากับเทศบาลใหม่เป็นแปอีร็องโนบรัก
ประชากร
ใน ค.ศ. 2012 เทศบาลนี้มีประชากร 1,097 คน
สนามกีฬากลางจังหวัดสุราษฎร์ธานี
สนามกีฬากลางจังหวัดสุราษฎร์ธานี เป็นสนามกีฬาหลักของจังหวัดสุราษฎร์ธานี มีขนาดพื้นที่ 81 ไร่ ตั้งอยู่ที่ถนนดอนนก ตำบลมะขามเตี้ย อำเภอเมืองสุราษฎร์ธานี จังหวัดสุราษฎร์ธานี ดูแลโดยศูนย์การกีฬาแห่งประเทศไทยจังหวัดสุราษฎร์ธานี
โดยในพื้นที่สนามกีฬาประกอบด้วย
ATC รหัส D10
ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
D ระบบผิวหนัง (Dermatologicals)
สำนักงานทรัพยากรน้ำแห่งชาติ
สำนักงานทรัพยากรน้ำแห่งชาติ หรือชื่อเดิม สำนักงานบริหารจัดการทรัพยากรน้ำแห่งชาติ (Office of the National Water Resources, ชื่อย่อ: ONWR, สทนช.) เป็นส่วนราชการที่อยู่ในบังคับบัญชาขึ้นตรงต่อ นายกรัฐมนตรี สังกัดสำนักนายกรัฐมนตรี ตามมาตรา 7 แห่งพระราชบัญญัติปรับปรุงกระทรวง ทบวง กรม พ.ศ. 2545 และที่แก้ไขเพิ่มเติม โดยจัดตั้งขึ้นตามคำสั่งหัวหน้าคณะรักษาความสงบแห่งชาติ ที่ 46/2560 เรื่อง การจัดตั้งสำนักงานบริหารจัดการทรัพยากรน้ำแห่งชาติ เมื่อวันที่ 25 ตุลาคม พ.ศ. 2560 ทำหน้าที่บูรณาการข้อมูลสารสนเทศ ฝ่ายแผนงาน โครงการ ฝ่ายงบประมาณบริหารจัดการ และฝ่ายติดตามและประเมินผลการบริหารจัดการทรัพยากรน้ำ เพื่อประโยชน์ในการกำหนดนโยบายการบริหารจัดการทรัพยากรน้ำทั้งระบบ โดยมีเลขาธิการสำนักงานทรัพยากรน้ำแห่งชาติเป็นผู้บังคับบัญชาสูงสุด
ต่อมาในวันที่ 22 มกราคม พ.ศ. 2561 ได้มีการเปลี่ยนชื่อหน่วยงานจาก สำนักงานบริหารจัดการทรัพยากรน้ำแห่งชาติ เป็น สำนักงานทรัพยากรน้ำแห่งชาติ และเปลี่ยนตำแหน่งผู้บังคับบัญชาสูงสุดจากผู้อำนวยการเป็นเลขาธิการ ต่อมาใน วันที่ 3 กรกฎาคม พ.ศ. 2562 ได้มี ระเบียบสำนักนายกรัฐมนตรี ว่าด้วยการดำเนินงานด้านการเปลี่ยนแปลงสภาพภูมิอากาศ (ฉบับที่ 6) ให้ เลขาธิการสำนักงานทรัพยากรน้ำแห่งชาติ ดำรงตำแหน่ง กรรมการในคณะกรรมการนโยบายการเปลี่ยนแปลงสภาพภูมิอากาศแห่งชาติ ระเบียบสำนักนายกรัฐมนตรีดังกล่าว ส่งผลให้ นาย สมเกียรติ ประจำวงษ์ ดำรงตำแหน่ง กรรมการในคณะกรรมการนโยบายการเปลี่ยนแปลงสภาพภูมิอากาศแห่งชาติ ใน วันที่ 4 กรกฎาคม พ.ศ. 2562
หน่วยงานภายใน
สำนักงานทรัพยากรน้ำแห่งชาติ แบ่งส่วนราชการภายใน ตามกฎกระทรวงแบ่งส่วนราชการสำนักงานทรัพยากรน้ำแห่งชาติ สำนักนายกรัฐมนตรี พ.ศ. 2561 ซึ่งประกาศในราชกิจจานุเบกษา เล่ม 135 ตอนที่ 8 ก วันที่ 16 กุมภาพันธ์ 2561 ดังนี้
(1) สำนักงานเลขาธิการ
(2) กองนโยบายและยุทธศาสตร์
(3) กองบริหารจัดการลุ่มน้ำ
(4) กองวิเคราะห์โครงการและงบประมาณ
(5) ศูนย์อำนวยการน้ำแห่งชาติ
(6) สำนักงานเลขานุการคณะกรรมการทรัพยากรน้ำแห่งชาติ
กระทั่งวันอังคารที่ 9 กรกฎาคม พ.ศ. 2562 ราชกิจจานุเบกษาได้เผยแพร่ '''กฎกระทรวงแบ่งส่วนราชการสำนักงานทรัพยากรน้ำแห่งชาติ สำนักนายกรัฐมนตรี พ.ศ. 2562''' โดยกำหนดให้ยกเลิก กฎกระทรวงแบ่งส่วนราชการสำนักงานทรัพยากรน้ำแห่งชาติ สำนักนายกรัฐมนตรี พ.ศ. 2561 และให้สำนักงานทรัพยากรน้ำแห่งชาติแบ่งส่วนราชการดังต่อไปนี้
(2) กองกฎหมาย
(3) กองการต่างประเทศ
(4) กองนโยบายและแผนแม่บท
(5) กองบริหารจัดการลุ่มน้ำ
(6) กองวิเคราะห์โครงการและงบประมาณ
(7) ศูนย์อำนวยการน้ำแห่งชาติ
(8)-(11) สำนักงานทรัพยากรน้ำแห่งชาติภาค 1-4
(12) สำนักงานเลขานุการคณะกรรมการทรัพยากรน้ำแห่งชาติ
ฐรินดา กรรณสูต
ณัฏฐริณีย์ กรรณสูต (เกิด 23 เมษายน พ.ศ. 2521) ชื่อเล่น มิ้งค์ เป็นนักแสดงหญิงชาวไทย
ประวัติ
ณัฏฐริณีย์ กรรณสูต หรือในช่วงหนึ่งเคยใช้ชื่อ ฐรินดา กรรณสูต ชื่อเล่น มิ้งค์ เกิดเมื่อวันที่ 23 เมษายน พ.ศ. 2521 เป็นนักแสดงชาวไทยมีผลงานเมื่อปี พ.ศ. 2539 – ปัจจุบัน เป็นนักแสดงอิสระ ก่อนหน้าที่จะเล่นละครมิ้งค์ได้เล่นมิวสิควีดีโอของ เจมส์ เรืองศักดิ์ เพลง "ไม่อาจเปลี่ยนใจ" และมิวสิควีดีโอของ ฝันดี-ฝันเด่น เพลง "หมื่นคำลา"
มีธุรกิจส่วนตัว ที่เปิดร่วมกับเพื่อน ๆ คือ ร้านอาหาร HOSHI Restaurant แถวพระรามเก้า 49, สาขาที่ 2 อยู่บางนา เลียบถนนบางนา–ตราด
ละครโทรทัศน์
ละครโทรทัศน์ทั้งหมดด้านล่างนี้ออกอากาศทางช่องจ๊ะทิงจา
ละครเทิดพระเกียรติ
ละครเทิดพระเกียรติทั้งหมดด้านล่างนี้เป็นละครที่ออกอากาศทางช่อง 7
อ้างอิง
http://web.stagram.com/n/angel_minkie http://web.stagram.com/n/fc_mink.tarinda
Uniporus
Uniporus เป็นสกุลของ Worm ที่อยู่ในวงศ์ Uniporidae.
สปีชีส์ของสกุลนี้พบได้ในภูมิภาค Subarctic
สปีชีส์ในสกุล ได้แก่:
เพอร์เฟกต์อิลลูชัน
เพอร์เฟกต์อิลลูชัน (Perfect Illusion) เป็นเพลงโดยเลดีกากา โดยเป็นซิงเกิลแรกในอัลบั้มชุดที่ห้าของเธอ ซึ่งเป็นการทำงานร่วมกับเควิน ปาร์คเกอร์ มาร์ก รอนสัน และบลัดป๊อบ
แผนตะวันออก
แผนตะวันออก (Plan East; Plan Wschód) เป็นแผนปฏิบัติการทางทหารของโปแลนด์ ถูกร่างขึ้นในช่วงคริสต์ทศวรรษ 1920-1930 ในกรณีที่มีการโจมตีจากสหภาพโซเวียต ไม่เหมือนกับแผนตะวันตก รัฐบาลโปแลนด์ให้ความสำคัญกับการรับมือกับกองทัพโซเวียต ซึ่งมองว่าเป็นภัยคุกคามทางทหารที่สำคัญที่สุด และมีขีดความสามารถในการเริ่มสงครามเต็มรูปแบบได้
ประวัติ
นับตั้งแต่ได้มีการสร้างชาติโปแลนด์ขึ้นมาใหม่หลังจากสงครามโลกครั้งที่หนึ่งสิ้นสุด สาธารณรัฐโปแลนด์ที่สองต้องตกอยู่ท่ามกลางสงครามและความขัดแย้งกับประเทศเพื่อนบ้านเกือบทั้งหมด (สหภาพโซเวียต เยอรมนี ยูเครน ลิทัวเนีย และเชโกสโลวาเกีย) อย่างไรก็ตาม มีเพียงสองประเทศเท่านั้นที่ถูกพิจารณาว่าเป็นภัยคุกคามหลัก - เยอรมนีและสหภาพโซเวียต
ระหว่างช่วงคริสต์ทศวรรษ 1920-1930 ผู้นำของโปแลนด์มุ่งความสนใจไปยังการรับมือกับภัยคุกคามจากทางทิศตะวันออก ซึ่งเป็นความทรงจำจากสงครามโปแลนด์-โซเวียต ทั้งกองทัพโปแลนด์และรัฐบาลต่างก็เชื่อว่าสงครามกับสหภาพโซเวียตนั้นเป็นสิ่งที่หลีกเลี่ยงได้ และยังมีการเตรียมการเหนือกว่าการรับมือในกรณีที่เกิดความขัดแย้งกับเยอรมนี จนกระทั่งหลังจาก ค.ศ. 1935 เมื่อการโฆษณาชวนเชื่อต่อต้านเยอรมนีเริ่มเข้มข้นขึ้นในเยอรมนี นักวางแผนจึงได้หันมาร่างแผนการตะวันตกเพื่อรับมือกับภัยคุกคามจากทางตะวันตกที่เพิ่มมากขึ้น อย่างไรก็ตาม ที่มั่นและปราการตามแนวชายแดนตะวันออกของโปแลนด์ก็มีจำนวนมากกว่าในทางตะวันตกอยู่มาก
ความขัดแย้งตามแนวชายแดนด้านตะวันออก
แนวชายแดนโปแลนด์ที่ติดต่อกับสหภาพโซเวียตมีความยาวกว่า 1,412 กิโลเมตร ซึ่งเมื่อเทียบกับแนวชายแดนที่ติดกับเยอรมนีแล้ว มีความยาว 1,912 กิโลเมตร แต่แนวชายแดนทั้งสองด้านไม่มีปราการตามธรรมชาติเลย ทำให้การป้องกันเป็นไปด้วยความยากลำบาก
รัฐบาลโซเวียตฉีกสนธิสัญญาสันติภาพริกา ซึ่งลงนามในกรุงมอสโก เมื่อ ค.ศ. 1921 ในตอนต้นของคริสต์ทศวรรษ 1920 สหภาพโซเวียตได้ส่งกองโจรมาโจมตีหัวเมืองโปแลนด์ตามแนวชายแดนหลายครั้ง ซึ่งนำไปสู่การก่อตั้งกองกำลังป้องกันชายแดน การโจมตีดังกล่าวเกิดขึ้นตลอดทศวรรษ แต่เริ่มลดจำนวนลงเมื่อถึงคริสต์ทศวรรษ 1930 โดยเฉพาะอย่างยิ่ง หลังจากลงนามในสนธิสัญญาไม่รุกรานกันระหว่างโซเวียต-โปแลนด์ เมื่อ ค.ศ. 1932
พายุไซโคลนนาร์กิส
พายุหมุนนาร์กิส (Cyclone Nargis) หรือพายุหมุนนาร์กิสอันมีความรุนแรงระดับสูง (Very Severe Cyclonic Storm Nargis) [ระดับความรุนแรง: 01B, กำหนดโดยศูนย์ความร่วมมือระหว่างกองทัพเรือและกองทัพอากาศแห่งสหรัฐอเมริกาเพื่อการเตือนภัยไต้ฝุ่น (Joint Typhoon Warning Center of US’s Navy and Air Forces)] เป็นพายุหมุนเขตร้อนที่มีความรุนแรงระดับสูง ซึ่งกระทำให้เกิดภาวะแผ่นดินถล่ม (landfall) และภาวะมหันตภัย (catastrophe hazard) ในประเทศพม่าเมื่อวันที่ 2 พฤษภาคม 2551 ส่งผลให้ชาวพม่าเสียชีวิตมากกว่า 130,000 คน ทั้งนี้ เมื่อ พ.ศ. 2549 พายุหมุนมาลา (อังกฤษ: Cyclone Mala) ก็ได้ก่อให้เกิดภาวะเช่นเดียวกันในประเทศพม่า
ประวัติพายุ
พายุหมุนนาร์กิสนี้เป็นพายุที่อุบัติขึ้นเป็นลูกแรกในบรรดาที่จะบังเกิดในฤดูพายุกระหน่ำมหาสมุทรอินเดียตอนเหนือ ประจำปี 2551
พายุหมุนนาร์กิสเริ่มตั้งเค้าเมื่อวันที่ 27 เมษายน 2551 ณ อ่าวเบงกอลตอนกลาง ในระยะเริ่มแรก พายุหมุนนาร์กิสเคลื่อนตัวไปทางตะวันตกเฉียงเหนือโดยช้า สภาพเกื้อหนุนในบริเวณดังกล่าวส่งผลให้พายุมีกำลังรุนแรงขึ้นอย่างรวดเร็ว อย่างไรก็ดี บรรยากาศแห้งแล้งในวันที่ 29 เมษายน 2551 เป็นเหตุให้พายุอ่อนกำลังลง และเปลี่ยนทิศทางไปยังภาคตะวันออกของโลก ซึ่งพายุได้ทวีความรุนแรงโดยมีความเร็วลมสูงสุด (peak wind) อย่างน้อย 165 กิโลเมตรต่อหนึ่งชั่วโมง และต่อมาศูนย์ความร่วมมือระหว่างกองทัพเรือและกองทัพอากาศแห่งสหรัฐอเมริกาเพื่อการเตือนภัยไต้ฝุ่นแถลงว่า ความเร็วลมสูงสุดของพายุหมุนนี้จะทวีเป็นสองร้อยสิบห้ากิโลเมตรต่อหนึ่งชั่วโมง
เหตุการณ์พายุหมุนนาร์กิสพัดผ่านดินแดนแถบมหาสมุทรอินเดียตอนเหนือ พ.ศ. 2551
พายุนาร์กิสอันเป็นพายุลูกแรกตามฤดูพายุกระหน่ำมหาสมุทรอินเดียตอนเหนือ พ.ศ. 2551 ได้พัดผ่านดินแดนแถบมหาสมุทรดังกล่าวเมื่อปลายเดือนเมษายนถึงต้นเดือนพฤษภาคม 2551 ซึ่งก่อภาวะมหันตภัยทุกบริเวณโดยเฉพาะในพม่าปรากฏรายงานผู้เสียชีวิตกว่าสองหมื่นคนและผู้สูญหายกว่าสี่หมื่นคน อย่างไรก็ดี รัฐบาลพม่าไม่ได้ใส่ใจแก้ไขสถานการณ์เท่าที่ควร ทำให้เกิดเสียงวิพากษ์วิจารณ์และความพยายามจากหลายฝ่ายที่จะเปลี่ยนใจรัฐบาลพม่า
Polybrachiorhynchidae
Polybrachiorhynchidae เป็นสกุลของ Worm ที่อยู่ในวงศ์ Heteronemertea.
สปีชีส์ในสกุล ได้แก่:
Problognathia
Problognathia เป็นสกุลของ Worm ที่อยู่ในวงศ์ Problognathiidae มีเพียงสปีชีส์เดียวคือ Problognathia minima.
สปีชีส์ที่พบใน เบอร์มิวดา
มิยาบิ นัตสึยากิ
มิยาบิ นัตสึยากิ เป็นนักร้องวงเบอร์รีซ์โคโบ, Aa!, Sexy Otona Jan, Buono! เกิด 25 สิงหาคม พ.ศ. 2535 ที่ชิบะ ประเทศญี่ปุ่น
ผลงาน
(Promise Land ~Clovers no Daibouken~) (Promise Land ,Clovers Adventure)
สาธารณรัฐมารีเอล
สาธารณรัฐมารีเอล (Респу́блика Мари́й Эл, Respublika Mariy El; Meadow Mari: Марий Эл Республик; Hill Mari: Мары Эл Республик; Mari El Republic) เป็นสาธารณรัฐหนึ่งของประเทศรัสเซีย ตั้งอยู่ในดินแดนฝั่งยุโรปของประเทศ บนฝั่งเหนือของแม่น้ำวอลกา มีประชากร 696,459 คน (ค.ศ. 2010) เมืองหลวงคือ ยอชคาร์-โอลา
ประชากรส่วนใหญ่ของสาธารณรัฐ เป็นชาวรัสเซีย (47.4%) และชาวมารี (43.9%) ประชากรส่วนน้อย เช่น ชาวตาตาส์ และชาวชูวัช ภาษาอย่างเป็นทางการคือ ภาษารัสเซียและภาษามารี
สีกลุ่มชนอาหรับ
สีกลุ่มชนอาหรับ (Pan-Arab colors) ประกอบด้วยสีดำ ขาว เขียว แดง แต่ละสีเป็นตัวแทนและประวัติศาสตร์ของชาวอาหรับ
สีดำเป็นตัวแทนของธงสีดำมาตรฐานที่ใช้โดยรัฐเคาะลีฟะฮ์รอชิดูนกับรัฐเคาะลีฟะฮ์อับบาซียะฮ์ ส่วนสีขาวเป็นสีราชวงศ์ของรัฐเคาะลีฟะฮ์อุมัยยะฮ์ สีเขียวมีส่วนเกี่ยวข้องกับศาสนาอิสลาม และเป็นตัวแทนสีของรัฐเคาะลีฟะฮ์รอชิดูน ข้อมูลสมัยใหม่บางส่วนระบุสีเขียวเป็นสีของรัฐเคาะลีฟะฮ์ฟาฏิมียะฮ์ แต่ในความเป็นจริง ธงราชวงศ์เป็นสีขาว   และสีแดงเป็นสีราชวงศ์ของอัลฮาชิมียูน สีทั้งสียังปรากฏในกวีในคริสต์ศตวรรษที่ 14 โดยนักกวีชาวอาหรับ เศาะฟีดดีน อัลฮิลลี ความว่า: "สีขาวคือการกระทำของเรา สีดำคือการต่อสู้ของเรา สีเขียวคือสนามของเรา และสีแดงคือดาบของเรา"
สีกลุ่มชนอาหรับใช้ครั้งแรกบนธงขบวนการปฏิวัติอาหรับ ในปี ค.ศ. 1916 และเริ่มแพร่หลายมากขึ้นหลังการปฏิวัติอียิปต์ ค.ศ. 1952
สีกลุ่มชนอาหรับใช้ครั้งแรกบนธงขบวนการปฏิวัติอาหรับหรือธงชาติฮิญาซใน ค.ศ. 1916 ซึ่งออกแบบโดยนักการทูตชาวอังกฤษ เซอร์ มาร์ก ไซก์ส ธงในปัจจุบันหลายผืนมฐานจากธงขบวนการปฏิวัติอาหรับ เช่น ธงชาติจอร์แดน, คูเวต, ปาเลสไตน์, สาธารณรัฐประชาธิปไตยอาหรับซาห์ราวี และสหรัฐอาหรับเอมิเรตส์
อะบู เรฮัน อัลบิรูนี
อะบู อัลเรฮัน มุฮัมมัด อิบน์ อะหมัด อัลบิรูนี (Abū al-Rayhān Muhammad ibn Ahmad al-Bīrūnī; 4/5 กันยายน ค.ศ. 973 – 13 ธันวาคม ค.ศ. 1048) หรือ อัลบิรูนี เป็นนักวิทยาศาสตร์ นักคณิตศาสตร์และนักดาราศาสตร์ชาวมุสลิมเปอร์เซีย เป็นผู้หนึ่งที่มีความรู้ในหลายแขนงเช่น ฟิสิกส์ ประวัติศาสตร์และภาษาศาสตร์ อัลบิรูนีใช้ชีวิตส่วนใหญ่อยู่ในจักรวรรดิกาสนาวิยะห์ (อยู่ในเอเชียกลางปัจจุบัน) ในปี ค.ศ. 1017 อัลบิรูนีเดินทางไปอินเดียและแต่งตำรา Tarikh Al-Hind (ประวัติศาสตร์ของอินเดีย) ซึ่งทำให้เขาได้รับยกย่องให้เป็น "บิดาแห่งภารตวิทยา" นอกจากนี้ อัลบิรูนียังมีผลงานด้านยีออเดซีอีกด้วย
สะพานจตุรภักตร์รังสฤษดิ์
สะพานจตุรภักตร์รังสฤษดิ์ หรือที่นิยมเรียกกันว่า สะพานขาว เป็นหนึ่งในสะพานที่สร้างข้ามคลองผดุงกรุงเกษม เชื่อมระหว่างถนนหลานหลวง ตั้งอยู่ในพื้นที่แขวงสี่แยกมหานาค เขตดุสิต กับแขวงคลองมหานาคและแขวงวัดโสมนัส เขตป้อมปราบศัตรูพ่าย กรุงเทพมหานคร ถือกำเนิดขึ้นโดยพระราชดำริของพระบาทสมเด็จพระจุลจอมเกล้าเจ้าอยู่หัว ที่ทรงโปรดเกล้าฯ ให้มีการสร้างสะพานข้ามคลองผดุงกรุงเกษม หลังจากพื้นที่พระนครและประชาชนริมคลองมีการขยายตัวขึ้น โดยการสร้างขึ้นมาทั้งหมดห้าแห่ง และมีการพระราชทานนามอันเป็นมงคลที่คล้องจองกันทั้งหมด คือ สะพานเทเวศรนฤมิตร, สะพานวิศสุกรรมนฤมาณ, สะพานมัฆวานรังสรรค์, สะพานเทวกรรมรังรักษ์ และสะพานจตุรภักตร์รังสฤษดิ์ ซึ่งมีความหมายโดยรวมว่า "สะพานที่เทวดาเนรมิตร"  และในส่วนของสะพานจตุรภักตร์รังสฤษดิ์มีความหมายว่า "สะพานที่พระพรหมเป็นผู้สรรค์สร้าง" ได้รับการบูรณะเมื่อปี พ.ศ. 2496 รวมถึงมีการสร้างสะพานลักษณะแบบเดียวกันอีกสองแห่งขนานคู่กันอีกด้วย
ATC รหัส G01
ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
G ระบบสืบพันธุ์-ปัสสาวะและฮอร์โมนเพศ (Genito-urinary system and sex hormones)
พรรคพลเมืองไทย (พ.ศ. 2549)
พรรคพลเมืองไทย (Bhollamuangthai Party) พรรคการเมืองไทยขนาดเล็กในอดีตที่จดทะเบียนก่อตั้งพรรคเมื่อวันที่ 12 กรกฎาคม พ.ศ. 2549 เป็นลำดับที่ 12/2549 มีนาง พรรณบงกช จุนทะสุต และนาย ณัฐสุพล รัตนวิชา เป็นหัวหน้าพรรคและเลขาธิการพรรค
ในวันที่ 30 มกราคม พ.ศ. 2551 นายณัฐพลได้ยื่นหนังสือลาออกจากตำแหน่งเลขาธิการพรรคทำให้คณะกรรมการบริหารพรรคเหลือทั้งสิ้น 8 คน ต่อมาในวันที่ 12 มิถุนายน พ.ศ. 2551 พรรคพลเมืองไทยได้ถูกยุบเลิกไปตามคำสั่งนายทะเบียนพรรคการเมือง ที่ 8/2551 ภายหลังจากที่ประชุมคณะกรรมการบริหารพรรคพลเมืองไทย เมื่อวันที่ 9 มีนาคม พ.ศ. 2551 มีมติให้เลิกพรรค
แม็กนีโตสเฟียร์
แม็กนีโตสเฟียร์ (Magnetosphere) คือย่านที่มีแม่เหล็กกำลังสูงรอบ ๆ วัตถุทางดาราศาสตร์ โลกมีแม็กนีโตสเฟียร์ครอบอยู่รอบ ๆ เช่นเดียวกันกับดาวที่มีสนามแม่เหล็กอื่น ๆ ได้แก่ ดาวพุธ ดาวพฤหัสบดี ดาวเสาร์ ดาวยูเรนัส และ ดาวเนปจูน ดวงจันทร์แกนีมีดของดาวพฤหัสบดีก็มีสนามแม่เหล็กเช่นกัน แต่เป็นสนามที่มีกำลังอ่อนจนไม่สามารถป้องกันพลาสมาจากลมสุริยะได้ ส่วนดาวอังคารเป็นดาวที่มีสนามแม่เหล็กแบบเว้าแหว่งไม่ต่อเนื่อง คำว่า "แม็กนีโตสเฟียร์" นี้ยังสามารถใช้อธิบายถึงย่านรอบ ๆ วัตถุท้องฟ้าอื่นที่มีสนามแม่เหล็กรอบ ๆ ด้วย เช่น แม็กนีโตสเฟียร์ของพัลซาร์ เป็นต้น
ปาโอโล รอสซี
ปาโอโล รอสซี (Paolo Rossi; 23 กันยายน 1956 – 9 ธันวาคม 2020) เป็นอดีตนักฟุตบอลอาชีพชาวอิตาลีที่เล่นเป็นกองหน้า เขาพาอิตาลีคว้าแชมป์ฟุตบอลโลก 1982 โดยยิงได้ 6 ประตู คว้ารางวัลรองเท้าทองคำในฐานะผู้ทำประตูสูงสุด และรางวัลลูกบอลทองคำสำหรับผู้เล่นยอดเยี่ยมประจำการแข่งขัน รอสซีเป็น 1 ใน 3 ผู้เล่นและเป็นชาวยุโรปคนเดียวเท่านั้นที่คว้า 3 รางวัลในฟุตบอลโลก ร่วมกับการิงชา (บราซิล) ในปี ค.ศ. 1962 และมาริโอ เกมเปส (อาร์เจนตินา) ในปี ค.ศ. 1978 รอสซียังคว้ารางวัลบาลงดอร์ใน ค.ศ. 1982 ในฐานะนักฟุตบอลยอดเยี่ยมแห่งปีของยุโรปจากผลงานของเขา (เป็นผู้เล่นคนเดียวในประวัติศาสตร์ที่คว้า 4 รางวัลในปีเดียว) ร่วมกับโรแบร์โต บัจโจ และกริสเตียน วีเอรี เขาเป็นดาวยิงสูงสุดของอิตาลีในประวัติศาสตร์ฟุตบอลโลกโดยยิงไปทั้งหมด 9 ประตู
ในระดับสโมสร รอสซีทำประตูมากมายให้กับวิเชนซา ในปี ค.ศ. 1976 เขาเซ็นสัญญากับยูเวนตุสโดยย้ายจากวิเชนซาในข้อตกลงการเป็นเจ้าของร่วมด้วยค่าตัวที่เป็นสถิติโลกในเวลานั้น
วอลเลย์บอลชายทีมชาติคิวบา
วอลเลย์บอลชายทีมชาติคิวบา (Cuba men's national volleyball team; Selección masculina de voleibol de Cuba) เป็นทีมชาติของประเทศคิวบา ทีมนี้ได้รับการบริหารโดยสหพันธ์วอลเลย์บอลคิวบา และเป็นส่วนหนึ่งในการแข่งขันวอลเลย์บอลระดับนานาชาติ
ใจสยิว
ใจสยิว สตูดิโออัลบั้ม เต็มชุดที่ 2 ของวง แมคอินทอช ออกวางแผงครั้งแรกเมื่อปี พ.ศ. 2525 ภายใต้สังกัด นิธิทัศน์ โปรโมชั่น
ในอัลบั้มชุดนี้ทางวงได้นำเพลงเก่าอย่าง แซซี้อ้ายลื้อเจ็กนั้ง หรือ พระจันทร์ตกน้ำ เพลงลูกทุ่งระดับตำนานของราชาเพลงลูกทุ่งครู สุรพล สมบัติเจริญ มาเรียบเรียงดนตรีใหม่ในสไตล์ของแมคอินทอชบวกกับเพลงใหม่อย่าง ใจสยิว เพลงสนุกจากปลายปากกาของคุณ ภิญโญ สุวินทรากร อดีตสมาชิกของวงดิออริจินัลทรีและวงเดอะพีเพิ่ลเจ้าของเสียงพากย์ชินเอม่อนซังในการ์ตูนเรื่องอิคคิวซังโดยเสียงร้องของ ต้น วงศกร มือกลองหนุ่มรูปหล่อ
เพลง ไม่มีเธอที่บึงพระราม จากเสียงร้องของ อู๋ อรรถพล มือคีย์บอร์ดรูปหล่อมากฝีมือทำให้อัลบั้มชุดนี้ประสบความสำเร็จอย่างมาก
เส้นขนานที่ 32 องศาเหนือ
เส้นขนานที่ 32 องศาเหนือ คือวงกลมละติจูดที่ 32 องศา ด้านเหนือของระนาบศูนย์สูตรโลก เส้นนี้ลากผ่านทวีปแอฟริกา ทะเลเมดิเตอร์เรเนียน ทวีปเอเชีย มหาสมุทรแปซิฟิก ทวีปอเมริกาเหนือ และมหาสมุทรแอตแลนติก
มาซาฮิโระ นากาอิ
มาซาฮิโระ นากาอิ (中居 正広 (Nakai Masahiro); เกิดวันที่ 18 สิงหาคม ค.ศ. 1972) เป็นนักร้อง นักแสดง พิธีกรโทรทัศน์ และนักเขียนเพลงชาวญี่ปุ่น ซึ่งเคยเป็นหัวหน้าวงสแมป กลุ่มบอยแบนด์ที่ยุติกิจการแล้ว โดยเป็นบอยแบนด์ที่ขายดีที่สุดในทวีปเอเชีย
ชีวิตช่วงต้น
จากวารสารโจเซเซเวนฉบับวันที่ 16 มีนาคม ค.ศ. 2017 เขาเริ่มมีความสัมพันธ์กับไมกะ ทาเกดะ นักออกแบบท่าเต้นอายุ 32 ปี ตั้งแต่เดือนกรกฎาคม ค.ศ. 2017
แหล่งข้อมูลอื่น
1972
ภาษากินาไรอา
ภาษากีนาไรอา อยู่ในตระกูลวิซายัน มีผู้พูดในจังหวัดอันตีเกและอีโลอีโล ประเทศฟิลิปปินส์ จากอิทธิพลของสื่อและพื้นที่ที่ใกล้เคียงกัน ผู้พูดภาษากีนาไรอาจะเข้าใจภาษาฮีลีไกโนนได้ แต่ภาษากีนาไรอาไม่ใช่สำเนียงของภาษาฮีลีไกโนน เป็นเพียงภาษาที่ใกล้เคียงกันเท่านั้น
มาร์โก อูเรญญา
มาร์โก ดานิโล อูเรญญา ปอร์รัส (Marcos Danilo Ureña Porras; เกิด 5 มีนาคม ค.ศ. 1990) เป็นนักฟุตบอลชาวคอสตาริกา ปัจจุบันเล่นให้กับลอสแอนเจลิสในเมเจอร์ลีกซอกเกอร์ นอกจากนี้ยังเล่นให้กับทีมชาติคอสตาริกาในตำแหน่งกองหน้า
ATC รหัส G02
ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
G ระบบสืบพันธุ์-ปัสสาวะและฮอร์โมนเพศ (Genito-urinary system and sex hormones)
แฮปปีเนส (เพลงอะระชิ)
แฮปปี้เนส (ハピーネス (Happiness)) เป็นซิงเกิลของอะระชิ อันดับที่ 20 ซิงเกิลนี้ได้ออกขายใน 2 รูปแบบ คือ แบบปกติ ที่มีคาราโอเกะของเพลง และแบบจำกัดที่มีโบนัสแทร็ค
ข้อมูลเกี่ยวกับเพลง
"Happiness" ได้ใช้ใน ละครโทรทัศน์ญี่ปุ่นเรื่อง Yamada Tarō Monogatari ซึ่งนำแสดงโดยสมาชิกในกลุ่ม โช ซะกุไร โดยรับบท และ คะซุนะริ นิโนะมิยะ
สโมสรฟุตซอลชลบุรีบลูเวฟ
สโมสรฟุตซอลจังหวัดชลบุรี หรือ บลูเวฟ ชลบุรี  เป็นสโมสรฟุตซอลในประเทศไทย โดยเป็นทีมจากจังหวัดชลบุรี ได้เข้ามาร่วมเล่นในไทยแลนด์ฟุตซอลลีก ครั้งแรกในปี พ.ศ. 2549 สามารถคว้าแชมป์ได้ถึง 11 สมัย และชนะเลิศการแข่งขันฟุตซอลชิงแชมป์สโมสรเอเชีย ในปี พ.ศ. 2556 และ พ.ศ. 2560
ประวัติสโมสร
สโมสรฟุตซอลชลบุรีบลูเวฟ ก่อตั้งขึ้นในปี พ.ศ. 2539 และเข้าร่วมการแข่งขันไทยแลนด์ฟุตซอลลีกฤดูกาลแรกในปี พ.ศ. 2549 สามารถคว้ารางวัลชนะเลิศได้ 2 สมัย ในปี พ.ศ. 2549 และ พ.ศ. 2552 ก่อนที่จะยุติการทำทีมชั่วคราวโดยมีการโอนนักเตะและสิทธิการทำทีมทั้งหมดไปให้กับสโมสรฟุตซอล ธอส.อาร์แบค แทน และสามารถคว้าแชมป์ไปได้อีก 3 สมัย คือในปี พ.ศ. 2553, พ.ศ. 2554 และ พ.ศ. 2555
ต่อมาได้มีการกลับมาคุมทีมอีกครั้งภายใต้การควบคุมของสมาคมกีฬาจังหวัดชลบุรี และสโมสรฟุตบอลชลบุรี ภายใต้ชื่อว่า สโมสรฟุตซอลชลบุรี ธอส. อาร์แบค ก่อนที่สุดท้ายจะเปลี่ยนกลับมาใช้ชื่อเก่า คือ ชลบุรี บลูเวฟ
ในปี พ.ศ. 2560 บริษัท ป.ต.ท. จำกัด (มหาชน) ได้เข้าร่วมเป็นผู้สนับสนุนหลักของสโมสรพร้อมกับเปลี่ยนชื่อสโมสรเป็น สโมสรฟุตซอลพีทีที บลูเวฟ ชลบุรี และสามารถคว้าแชมป์ฟุตซอลชิงแชมป์สโมสรเอเชียสมัยที่สองของสโมสรภายหลังเอาชนะ กิติ ปาร์ซาน จากประเทศอิหร่าน 3-2
ในปี พ.ศ. 2564 ได้มีการเปลี่ยนผู้สนับสนุนหลักของสโมสรจากพีทีที เป็น ฟรีไฟร์
ซ็อนเย
มิน ซ็อน-เย (เกิด 12 สิงหาคม ค.ศ. 1989) หรือชื่อในการแสดงว่า ซ็อนเย (Sunye) เป็นนักร้องชาวเกาหลีใต้ มีชื่อเสียงจากการเป็นสมาชิกและหัวหน้าวงวันเดอร์เกิลส์
ประวัติ
ซ็อนเยเธอเกิดวันที่12 สิงหาคม 2532 โซล เกาหลีใต้ และซอนเยเป็นเด็กฝึกได้การอบรมที่ยาวที่สุด
เปิดตัว
ในปี 2007 ซอนเยเธอเปิดตัวในฐานะผู้นำและนักร้องเสียงหลักใน วง Wonder Girls เป็นเกิร์ลกรุ๊ปค่าย JYPEntertainment เปิดตัวด้วยเพลง "Irony.พร้อมสมาชิก 5คน คือ มินซ็อนเย อันโซฮี อีซอนมี คิมฮยนอา แต่ภายหลัง คิม ฮยอนอา ลาออกเนื่องจากปัญหาสุขภาพ เลยมีสมาชิกใหม่มาเพิ่มคือ คิม ยูบิน" วันที่ 26 มกราคม 2013 JYP Entertainment ยืนยันว่าซอนเยจะหยุดโปรโมทกิจกรรมอย่างเป็นทางการกับวง Wonder Girls และเธอได้แต่งงานกับเจมส์ปาร์คคู่หมั้นของเธอที่เป็นลูกครึ่งเกาหลี-แคนาดา
แคช แค็บ
กติกาเกม
เมื่อผู้โดยสารได้ขึ้นมาที่รถแท็กซี่แคชแค็บแล้ว จะได้ยินเสียงต้อนรับก่อนโดยที่ไม่รู้ตัวว่ามันคือรถ cash cab ซึ่งตลอดการเดินทาง ผู้โดยสารจะต้องตอบคำถามของโชเฟอร์แท็กซี่ให้ถูก โดยมีเวลาคิดหาคำตอบข้อละ 30 วินาที เพื่อสะสมเงินรางวัล และตอบผิดได้โดยที่ยังไม่ถูกไล่ลงจากรถเพียง 2 ครั้ง มี 2 ตัวช่วย คือ โทรถามคนรู้จัก กับถามคนข้างทาง ซึ่งแต่ละตัวช่วยจะสามารถใช้ได้ 1 ตัวช่วยต่อข้อคำถาม และมีเวลา 30 วินาทีในการใช้ (ในเวอร์ชั่นของไทย คำถามข้อแรก-ข้อที่ 5 จะมีมูลค่าข้อละ 250 บาท ข้อที่ 6-10 จะมีมูลค่า 500 บาท และข้อที่ 11 ขึ้นไป (ถ้ายังไม่ถึงจุดหมายปลายทางแต่ทำภารกิจ one minute challenge ได้สำเร็จ) จะมีมูลค่าข้อละ 1,000 บาท) ถึงจุดหมายปลายทางและตอบถูกสะสมได้เท่าไหร่ ก็จะได้เงินที่สะสมตามนั้น แต่ถ้าตอบคำถามผิดรวมครบ 3 ครั้ง เกมโอเวอร์ทันที แล้วจะทำให้ผู้โดยสารต้องถูกไล่ลงจากรถตรงเส้นทางนั้นๆ ไป
คำถาม double bonus
เมื่อมาถึงจุดหมายแล้ว ถ้าเล่นข้อนี้ให้เริ่มต้นโดยการดูวิดีโอ แล้วเก็บข้อมูลมาให้ได้มากที่สุดเพื่อใช้ตอบคำถาม หลังจากนั้นโชเฟอร์แท็กซี่จะมีคำถามจากวิดีโอที่ผู้โดยสารดูมาให้ แล้วต้องตอบให้ถูก ถ้าตอบถูก เงินรางวัลที่ได้รับจะได้เป็น 2 เท่าของเงินที่สะสม แต่ถ้าตอบผิด เกมโอเวอร์และไม่ได้เงินกลับไปเลยแม้แต่บาทเดียว แต่ถ้าไม่เลือกเล่นคำถามนี้ รับเงินที่สะสม 1 เท่ากลับบ้านไป
Parasaleniidae
Parasaleniidae เป็นสกุลของอีไคโนเดอร์มาทาที่อยู่ในวงศ์ Camarodonta.
สปีชีส์ในสกุล ได้แก่:
ฮาลาปา
ฮาลาปา (Xalapa มักสะกดว่า Jalapa, ; ; ชื่ออย่างเป็นทางการ Xalapa-Enríquez ) เป็นเมืองหลวงของรัฐเบรากรุซ ประเทศเม็กซิโก และยังเป็นชื่อของเทศบาลด้วย จากการสำรวจสำมะโนประชากรปี ค.ศ. 2005 เมืองมีประชากร 387,879 คน และเทศบาลมีประชากร 413,136 คน เทศบาลมีพื้นที่ 118.45 กม² ฮาลาปาตั้งอยู่ใกล้กับตรงกลางของรัฐและเป็นเมืองใหญ่เป็นอันดับ 2 ของรัฐ รองจากเมืองเบรากรุซ
วิชัย ชูธรรม
วิชัย ชูธรรม เป็นเลขาธิการพรรคคอมมิวนิสต์แห่งประเทศไทย สืบต่อจากธง แจ่มศรี เมื่อปี 2553 แม้ปัจจุบันพรรคคอมมิวนิสต์แห่งประเทศไทยจะไม่ได้จดทะเบียนเป็นพรรคการเมือง แต่ก็ยังมีการทำกิจกรรมและเคลื่อนไหวในลักษณะ "ปิดลับ"
ประวัติ
วิชัย ชูธรรม หรือ สหายเล่าเซ้ง จบการศึกษานิติศาสตรบัณฑิต จากมหาวิทยาลัยธรรมศาสตร์ เดินทางเข้าสู่ชนบทในปี 2504 โดยพรรคคอมมิวนิสต์แห่งประเทศไทยส่งเขาไปทำงานมวลชนที่ อำเภอนครไทย จังหวัดพิษณุโลก ซึ่งเป็นถิ่นฐานของชนเผ่าม้ง จนสามารถสร้างเขตงานปฏิวัติในนาม “เขตภูหินร่องกล้า”
เขาได้รับเลือกให้เป็นเลขาธิการพรรคคอมมิวนิสต์แห่งประเทศไทย แทนธง แจ่มศรี ที่ลาออกจากตำแหน่งเมื่อปี 2553 และธง แจ่มศรี พร้อมสหายจึงไปจัดตั้งพรรคประชาธิปไตยประชาชนไทย" (พปท.) และมีการเคลื่อนไหวแบบ “ปิดลับที่สุด”
ในปี 2561 เขาให้สัมภาษณ์สื่อต่างประเทศว่า "ชาวคอมมิวนิสต์ไทยยุติการต่อสู้ด้วยอาวุธอย่างสิ้นเชิง หากมีเงื่อนไขก็พร้อมจะลงสมัครรับเลือกตั้ง ส.ส."
กลุ่มภาษาบีโคล
กลุ่มภาษาบีโคล (ฟิลิปีโนและBikol) เป็นภาษาตระกูลออสโตรนีเซีย ใช้ในประเทศฟิลิปปินส์ โดยเฉพาะคาบสมุทรบีโคลบนเกาะลูซอน
เดวิด จูเลียส
เดวิด เจย์ จูเลียส (David Jay Julius; เกิด 4 พฤศจิกายน 1955) เป็นนักสรีรวิทยาชาวอเมริกันและผู้รับรางวัลโนเบลสาขาสรีรวิทยาหรือการแพทย์ เป็นที่รู้จักจากงานเกี่ยวกับกลไกระดับโมเลกุลของการรับความเจ็บปวดกับความร้อน รวมถึงการระบุตัวรับ TRPV1 และ TRPM8 ซึ่งตรวจจับแคปไซซิน, เมนทอล และอุนหภูมิ ปัจจุบันเป็นศาสตราจารย์ประจำมหาวิทยาลัยแคลิฟอร์เนีย เบิร์คลีย์
ภาษาชิคาซอว์
ภาษาชิคาซอว์ (ชิคาซอว์: Chikashshanompa’, IPA: [tʃikaʃːanompaʔ]; อังกฤษ: Chickasaw, IPA [ˈtʃɪkəˌsɑ]) เป็นภาษาชนพื้นเมืองอเมริกันอันจัดอยู่ในกลุ่มภาษามัสโกกีตะวันตกภาษาหนึ่ง พูดโดยชาวชิคาซอว์ ผู้โดยมากอาศัยอยู่ในทางทิศตะวันออกของรัฐโอกลาโฮมาแห่งสหรัฐอเมริกา ชาวชิกะซอมีอยู่ประมาณ 35,000–37,000 คน แต่ส่วนใหญ่พูดภาษาอังกฤษเป็นภาษาแม่ ด้วยเหตุนี้ ภาษานี้จึงเริ่มมีผู้พูดเหลือน้อยลงขึ้นเรื่อยๆ โดยมีผู้พูดประมาณเพียง 600 คน ภาษานี้เป็นภาษาที่ใกล้เคียงกับภาษาชอคทอว์ ซึ่งเป็นภาษามัสโกกีอีกภาษาหนึ่ง ผู้พูดของทั้งสองสามารถพอฟังกันได้นิดหน่อย
ลีเบ็นธัล (รัฐแคนซัส)
ลีเบ็นธัล (Liebenthal) เป็นเมืองในเทศมณฑลรัช รัฐแคนซัส สหรัฐ จากสำมะโน ค.ศ. 2010 เมืองนี้มีประชากร 103 คน
ประวัติ
ลีเบ็นธัลก่อตั้งขึ้นใน ค.ศ. 1876 โดยนิคมชาวเยอรมันวอลกา หลายคนมาจาก ลีเบ็นธัล ประเทศรัสเซีย
ภูมิศาสตร์
ลีเบ็นธัลตั้งอยู่ที่จุด 38.655°N, -99.32056°W (38.654948, -99.320625) รายงานจากสำนักงานสำมะโนสหรัฐ ตัวเมืองมีพื้นที่รวม 0.13 sqmi ทั้งหมดเป็นพื้นดิน
ภูมิอากาศ
รายงานจากระบบการแบ่งเขตภูมิอากาศแบบเคิพเพิน ลีเบ็นธัลจัดอยู่ในภูมิอากาศแบบอบอุ่นชื้น ("Cfa")
สำมะโน ค.ศ. 2010
จากสำมะโนใน ค.ศ. 2010 มีประชากรในเมือง 103 คน 47 ครัวเรือน และ 31 ครอบครัว ความหนาแน่นประชากรในเมืองอยู่ที่ 792.3 PD/sqmi
สำมะโน ค.ศ. 2000
จากสำมะโนใน ค.ศ. 2000 มีประชากรในเมือง 111 คน 48 ครัวเรือน และ 32 ครอบครัว ความหนาแน่นประชากรในเมืองอยู่ที่ 898.3 คนต่อตารางไมล์ (357.1 คน/ตารางกิโลเมตร) มีที่อยู่อาศัย 56 แห่งมีความหนาแน่นโดยเฉลี่ยอยู่ที่ 453.2 คนต่อตารางไมล์ (180.2 คน/ตารางกิโลเมตร)
โรงเรียนสาธิตมัธยม มหาวิทยาลัยราชภัฏพระนครศรีอยุธยา
โรงเรียนสาธิตมหาวิทยาลัยราชภัฏพระนครศรีอยุธยา (ฝ่ายมัธยม) (ภาษาอังกฤษ: Demonstration School of Phranakhon Si Ayutthaya Rajabhat University; อักษรย่อ: สาธิต มรภ.อย. / STAY) เป็นโรงเรียนสหศึกษาขนาดกลาง ประเภทโรงเรียนสาธิตในกำกับมหาวิทยาลัยราชภัฏ ปัจจุบันสังกัดกระทรวงการอุดมศึกษา วิทยาศาสตร์ วิจัยและนวัตกรรม
สถานที่ตั้งอยู่ในมหาวิทยาลัยราชภัฏพระนครศรีอยุธยา เลขที่ 96 ถนนปรีดีพนมยงค์ ตำบลประตูชัย อำเภอพระนครศรีอยุธยา จังหวัดพระนครศรีอยุธยา 13000 ปัจจุบันมีผู้ช่วยศาสตราจารย์ปิยะ มีอนันต์ ดำรงตำแหน่งเป็นผู้อำนวยการโรงเรียน
==ประวัติสถานศึกษา ==
ยุคแรกเริ่ม: สาธิตวิทยาลัยครูพระนครศรีอยุธยา
โรงเรียนสาธิตมหาวิทยาลัยราชภัฏพระนครศรีอยุธยา เดิมใช้ชื่อโรงเรียนว่า "โรงเรียนสาธิตวิทยาลัยครูพระนครศรีอยุธยา" ก่อตั้งขึ้นมาจากการมองการณ์ไกลของนายโสภณ สุวรรณโรจน์ อธิการบดีวิทยาลัยครูพระนครศรีอยุธยาในสมัยนั้น ที่ต้องการให้วิทยาลัยครูพระนครศรีอยุธยาเป็นศูนย์กลางการจัดการศึกษาที่มีคุณภาพของจังหวัดพระนครศรีอยุธยา โดยเฉพาะอย่างยิ่งท่านต้องการให้ โรงเรียนสาธิตวิทยาลัยครูพระนครศรีอยุธยาเป็นห้องปฏิบัติการทางการศึกษาของอาจารย์ และนักศึกษาครู
โรงเรียนสาธิตวิทยาลัยครูพระนครศรีอยุธยาจึงได้ก่อตั้งขึ้นในปีการศึกษา 2528 ณ บริเวณวิทยาลัยครูพระนครศรีอยุธยา โดยเริ่มเปิดสอนในระดับชั้นมัธยมศึกษาปีที่ 1 จำนวน 2 ห้องเรียน
ยุคที่สอง: สาธิตสถาบันราชภัฏพระนครศรีอยุธยา
วันที่ 14 กุมภาพันธ์ 2535 วิทยาลัยครูพระนครศรีอยุธยา ได้รับพระราชทานชื่อจาก พระบาทสมเด็จพระปรมินทรมหาภูมิพลอดุลยเดชว่า "สถาบันราชภัฏ" และได้ทรงพระกรุณาโปรดเกล้าฯ ลงพระปรมาภิไธยในร่างพระราชบัญญัติสถาบันราชภัฏพุทธศักราช 2538 ซึ่งทางสำนักเลขาธิการคณะรัฐมนตรีได้ประกาศในราชกิจจานุเบกษา เล่มที่ 112 ตอนที่ 4 ก ลงวันที่ 24 มกราคม 2538  จึงมีผลบังคับใช้ตั้งแต่วันที่ 25 มกราคม 2538 ฉะนั้น จึงเปลี่ยนชื่อโรงเรียนเป็น "โรงเรียนสาธิตสถาบันราชภัฏพระนครศรีอยุธยา"
ยุคปัจจุบัน: สาธิตมัธยม มหาวิทยาลัยราชภัฏพระนครศรีอยุธยา
ด้วยพระมหากรุณาธิคุณเป็นล้นพ้น พระบาทสมเด็จพระปรมินทรมหาภูมิพลอดุลยเดช ได้มีพระบรมราชโองการ โปรดเกล้าโปรดกระหม่อมให้ตราพระราชบัญญัติมหาวิทยาลัยราชภัฏ พุทธศักราช 2547 ขึ้นไว้ และประกาศในราชกิจจานุเบกษา เล่มที่ 121 ตอนพิเศษ 23 ก ลงวันที่ 14 มิถุนายน พ.ศ. 2547 และมีผลบังคับใช้ตั้งแต่วันที่ 15 มิถุนายน พ.ศ. 2547 ด้วยเหตุนี้โรงเรียนจึงได้เปลี่ยนชื่อเป็น "โรงเรียนสาธิตมหาวิทยาลัยราชภัฏพระนครศรีอยุธยา"
ปัจจุบัน ทางโรงเรียนมีการเปิดการเรียนการสอนตั้งแต่ระดับชั้นมัธยมศึกษาปีที่ 1 จนถึงมัธยมศึกษาปีที่ 6 ระดับชั้นละ 4 ห้องเรียน มีจำนวนนักเรียนทั้งหมดประมาณ 780 คน โดยในระดับชั้นมัธยมศึกษาตอนปลาย ได้มีการเปิดสอนแยกเป็น 2 แผนกการศึกษา คือ แผนกวิทยาศาสตร์และคณิตศาสตร์และแผนกศิลปศาสตร์และคณิตศาสตร์
ตราสัญลักษณ์ประจำสถานศึกษา: "พระที่นั่งอัฐทิศ: พระราชลัญจกรประจำพระองค์รัชกาลที่ 9"
ตราของโรงเรียนสาธิตฯ เป็นตราของมหาวิทยาลัยราชภัฏพระนครศรีอยุธยา ที่พระบาทสมเด็จพระเจ้าอยู่หัวฯ ทรงพระกรุณาโปรดเกล้าฯ พระราชทานตราสัญลักษณ์ประจำมหาวิทยาลัยราชภัฏ ตามที่กระทรวงศึกษาธิการได้นำความกราบทูลพระกรุณาขอพระราชทาน เพื่อเป็นสิริมงคลแก่สถาบันราชภัฏ ตราสัญลักษณ์ที่ทรงพระกรุณาโปรดเกล้าฯ พระราชทาน คือ ตราพระราชลัญจกรในพระบาทสมเด็จพระเจ้าอยู่หัวภูมิพลอดุลยเดช
ทำเนียบผู้บริหาร
รายนามผู้บริหารสถานศึกษาตั้งแต่อดีตจนถึงปัจจุบันมีดังต่อไปนี้
ถนนนครสวรรค์
ถนนนครสวรรค์ เป็นถนนสายหนึ่งในพื้นที่กรุงเทพมหานคร มีจุดเริ่มต้นที่สะพานผ่านฟ้าลีลาศ บริเวณแยกผ่านฟ้าลีลาศจากส่วนปลายของถนนราชดำเนินกลาง ทอดผ่านแยกจักรพรรดิพงษ์ ผ่านแยกเทวกรรมข้ามสะพานเทวกรรมรังรักษ์ พื้นที่เขตป้อมปราบศัตรูพ่าย และไปสิ้นสุดลงที่แยกนางเลิ้ง จุดตัดกับถนนพิษณุโลก บริเวณด้านหน้าอุทยานเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร ฝั่งทิศใต้ (ประตูทางเข้าสนามม้านางเลิ้งเดิม) ในพื้นที่แขวงสวนจิตรลดา เขตดุสิต รวมระยะทางทั้งสิ้น 1.31 กิโลเมตร
บริเวณถนนนครสวรรค์ เป็นที่ตั้งของตลาดนางเลิ้ง ตลาดบกแห่งแรกของประเทศไทย เป็นชุมชนที่มีความเก่าแก่ยาวนาวนานและมีสินค้ามากมายจำหน่าย โดยเฉพาะอาหารนานาชนิด เช่น กล้วยแขก, ขนมถ้วย และขนมไทยอีกหลายอย่าง อีกทั้งอาคารบ้านเรือนแถบนี้ยังมีความเก่าแก่และมีสถาปัตยกรรมที่สวยงามอีกด้วย
หลักฐานทางโบราณคดี
เมื่อ พ.ศ. 2557 การประปานครหลวงได้ดำเนินโครงการก่อสร้างท่อประปาขนาดเส้นผ่าศูนย์กลาง 1,000 มิลลิเมตร โดยการดันท่อลอดในถนนนครสวรรค์ช่วงถนนจักรพรรดิพงษ์ถึงถนนราชดำเนินกลาง พร้อมทั้งก่อสร้างบ่อดัน-บ่อรับจำนวน 8 บ่อ ซึ่งมีงานบางส่วนต้องขุดเปิดหน้าดินในเขตโบราณสถานป้อมมหากาฬ และพื้นที่ใกล้เคียง ซึ่งพบหลักฐานทางโบราณคดีในเขตโบราณสถานป้อมมหากาฬและพื้นที่ใกล้เคียง